Այժմ մեր խնդիրն է ամբողջացնել գործընթացը, տեսնել՝ ինչն է կիրառվում, եւ ինչն է ենթակա փոփոխության: Ի վերջո, շատ միջոցառումներ մինչ այժմ էլ իրականացվել են զինված ուժերում, և բնականաբար չի նշանակում, թե, ասենք, ավանդական երդման արարողությունը այլևս չի լինելու: Պարզապես բազմաթիվ նոր միջոցառումներ ենք ընդգրկել: Օրինակ՝ ռազմական խաղեր կամ արտասահմանյան բանակների փորձի վրա հիմնված գործողություններ: Ինչևէ, ուղեցույցը ՀՀ զինված ուժերում նշված աշխատանքները հստակեցնելուն և զինվորական լավագույն ավանդույթները պահպանելուն ու զարգացնելուն միտված առաջին ձեռնարկն է, որը, ինչ խոսք, ճկուն և շարունակ զարգացող փաստաթուղթ է, ենթակա մշտական կատարելագործման և լրամշակման: